ਆਗਸਤ ਰੋਡਿਨ
ਫਰਾਂਕੋਇਸ ਆਗਸਤ ਰੇਨ ਰੋਡਿਨ (12 ਨਵੰਬਰ 1840 – 17 ਨਵੰਬਰ 1917), ਆਮ ਤੌਰ 'ਤੇ ਆਗਸਤ ਰੋਡਿਨ (/oʊˈɡuːst roʊˈdæn/; ਫ਼ਰਾਂਸੀਸੀ: [oɡyst ʁɔdɛ̃]), ਇੱਕ ਫ਼ਰਾਂਸੀਸੀ ਬੁੱਤਤਰਾਸ਼ ਸੀ। ਭਾਵੇਂ ਰੋਡਿਨ ਆਮ ਤੌਰ 'ਤੇ ਆਧੁਨਿਕ ਬੁੱਤਤਰਾਸ਼ੀ ਦਾ ਪੂਰਵਜ ਮੰਨਿਆ ਜਾਂਦਾ ਹੈ, ਉਸ ਨੇ ਅਤੀਤ ਦੇ ਖ਼ਿਲਾਫ਼ ਬਗ਼ਾਵਤ ਨਹੀਂ ਛੇੜੀ। ਉਸ ਨੇ ਰਵਾਇਤੀ ਤਰੀਕੇ ਦੀ ਸਿੱਖਿਆ ਲਈ ਸੀ, ਆਪਣੇ ਕੰਮ ਪ੍ਰਤੀ ਇੱਕ ਕਾਰੀਗਰ ਵਾਲੀ ਪਹੁੰਚ ਅਪਣਾਈ, ਅਤੇ ਉਹ ਅਕਾਦਮਿਕ ਮਾਨਤਾ ਦਾ ਤਲਬਗਾਰ ਸੀ, ਪਰ ਉਸ ਨੂੰ ਕਲਾ ਦੇ ਪੈਰਿਸ ਦੇ ਪ੍ਰਮੁੱਖ ਸਕੂਲ ਵਿੱਚ ਕਦੇ ਸਵੀਕਾਰ ਨਹੀਂ ਕੀਤਾ ਗਿਆ ਸੀ।